Axel Andersen
Store norske leksikon,Religion og filosofi,Religioner og livssyn,Kristendom,Protestantisme
Axel Andersen, norsk filolog, pedagog og dogmehistorisk forfatter. I perioden 1876–1900 var han adjunkt ved Christiania katedralskole.
Andersen opptrådte i 1895 med boken Skolen og kirken som motstander av kristendommens plass i skolen. I 1898 innleverte han sin avhandling Om nadveren i de par første aarh. e.Kr. for den filosofiske doktorgrad. Den ble refusert av de teologiske sakkyndige, og i flere år stod en skarp strid om hans navn i den såkalte «doktorsak». Etter at hans arbeid var blitt gjenstand for anerkjennende omtale i utenlandske fagskrifter, fikk Andersen oppreisning, idet det historisk-filosofiske fakultet i 1909 beklaget den avgjørelse som var truffet i hans sak. Les mer i Store norske leksikon Axel Andersen i Norsk biografisk leksikon